Paġna Din il-proċedura tikkonċerna l-għoti ta' konċessjoni għall-estrazzjoni ta' gass naturali mid-depożiti ta' Borowo fil-provinċja ta' Wielkopolskie: L-applikazzjonijiet iridu jkopru ż-żona imsemmija hawn fuq. L-applikazzjonijiet li jaslu se jkunu vvalutati fuq il-bażi tal-kriterji li ġejjin: it-teknoloġija proposta għax-xogħol (50 %); il-kapaċitajiet tekniċi u finanzjarji tal-applikant (40 %); it-tariffa proposta għall-istabbiliment tad-drittijiet tal-użufrutt tal-minjieri (10 %). It-tariffa għall-istabbiliment tad-drittijiet tal-użufrutt tal-minjieri għall-estrazzjoni ta' minerali minn depożiti tikkonsisti f'żewġ partijiet: porzjon fiss, pagabbli kull sena; porzjon varjabbli, pagabbli kull sena minn meta jibdew l-operazzjonijiet. L-ammont minimu ta' porzjon fiss tat-tariffa għall-istabbiliment ta' drittijiet ta' użufrutt tal-minjieri għall-estrazzjoni ta' gass naturali mid-depożiti ta' Borowo hija PLN 565,50 għal kull sena tal-perjodu ta' konċessjoni. Il-proċedura tal-evalwazzjoni tal-applikazzjonijiet se titlesta f'perjodu ta' sitt xhur mid-data ta' skadenza għat-tressiq tal-applikazzjonijiet. L-applikanti se jirċievu notifika miktuba dwar l-eżitu tal-proċedura. L-applikazzjonijiet għandhom jinkitbu bil-Pollakk. L-awtorità tal-liċenzji se tagħti konċessjoni għall-produzzjoni ta' gass naturali lill-applikant magħżul wara li tqis l-opinjoni tal-awtoritajiet relevanti, u se tikkonkludi kuntratt tal-użufrutt tal-minjieri ma' dak l-applikant. Sabiex ikun kapaċi jwettaq l-attività li tinvolvi l-estrazzjoni ta' idrokarburi minn depożiti fil-Polonja, operatur għandu jkollu kemm drittijiet għall-użufrutt tal-minjieri kif ukoll konċessjoni. L-applikazzjonijiet għandhom jintbagħtu fl-indirizz li ġej: L-informazzjoni tista' tinkiseb minn fuq: is-sit elettroniku tal-Ministeru tal-Ambjent: www.mos.gov.pl L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjonijiet ġenerali li ġejjin: EPSO/AD/304/15 – ĠURISTI LINGWISTI TAL-LINGWA BULGARA (BG) (AD 7) EPSO/AD/305/15 – ĠURISTI LINGWISTI TAL-LINGWA SPANJOLA (ES) (AD 7) EPSO/AD/306/15 – ĠURISTI LINGWISTI TAL-LINGWA FRANĊIŻA (FR) (AD 7) EPSO/AD/307/15 – ĠURISTI LINGWISTI TAL-LINGWA TALJANA (IT) (AD 7) Aktar informazzjoni tista' tinkiseb minn fuq is-sit tal-EPSO: http://blogs.ec.europa.eu/eu-careers.info/
Extracted from C_166_2015.html